**DISPOZIŢIE**

**privind constituirea** **Comisiei de evaluare a ofertelor pentru**

**atribuirea contractului având ca obiect** **furnizarea unui numar de 6 microbuze electrice în cadrul proiectului „Microbuze electrice pentru elevii din județul Cluj în cadrul Programului Administrației Fondului pentru Mediu.”**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 25449/ 11.06.2025, elaborat de către Direcția Juridică, prin care se motivează și fundamentează emiterea actului administrativ,

Având în vedere dispozițiile:

* art. 196 - 199 coroborat cu art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. c) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. a) din Legea nr. 98/2016 privind achiziţiile publice, cu modificările și completările ulterioare;
* art. 126 şi ale art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare.

 În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1. (1)** Se constituie Comisia de evaluare a ofertelor pentru atribuirea contractului având ca obiect furnizarea unui numar de 6 microbuze electrice în cadrul proiectului „*Microbuze electrice pentru elevii din județul Cluj în cadrul Programului Administrației Fondului pentru Mediu*”*,* în componenţa cuprinsă în anexa care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Doamna Măgrădean Juliette Lya- consilier achiziții publice - Serviciul Lucrări şi Achiziţii Publice - se numește în calitate de persoană responsabilă cu aplicarea procedurii de atribuire a contractului precizat la articolul 1.

**Art. 3.** Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Pentru punerea în aplicare a prezentei dispoziții se desemnează Direcția Dezvoltare și Investiții - Serviciul Lucrări și Achiziții Publice.

**Art. 5.** Prezenta dispoziţie se comunică prin poștă electronică, persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

**CONTRASEMNEAZĂ**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci

**Nr. 261 din 13 iunie 2025**

 **Anexă**

 **la Dispoziția nr. 261/2025**

**Componența** **Comisiei de evaluare a ofertelor pentru atribuirea contractului având ca obiect furnizarea unui numar de 6 microbuze electrice** **în cadrul proiectului*****„Microbuze electrice pentru elevii din județul Cluj în cadrul Programului Administrației Fondului pentru Mediu”***

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat** | **Serviciul/Biroul/****Compartimentul** | **Mențiuni** |
| **0** | **1.** | **2.** | **3.** | **4.** | **5.** |
| 1. | Președinte cu drept de vot | Diana COMAN | Sef Serviciu | Direcția Dezvoltare și Investiții/Serviciul Managementul Proiectelor |  |
| 2. | Membru | Judith TOTHFALUSI | Consilier | Direcția Dezvoltare și Investiții/Serviciul Managementul Proiectelor | Nominalizat în calitate de președinte de rezervă |
| 3. | Membru | Cosmin ROGOZAN | Consilier | Direcția Dezvoltare și Investiții/Serviciul Managementul Proiectelor |  |
| 4 | Membru | Cosmin Vasile DÎRJAN | Consilier  | Direcția Dezvoltare și Investiții/Serviciul Managementul Proiectelor |  |
| 5. | Membru | Juliette Lya MĂGRĂDEAN | Consilier  | Direcția Dezvoltare și Investiții/Serviciul Managementul Proiectelor |  |
| 6. | Membru | Andrei SEGHEDI | Consilier | Serviciul Administrație Publica, ATOP |  |
| 7. | Membru  | Lavinia BOTEZAN | Consilier | Direcția Dezvoltare și Investiții/Serviciul Managementul Proiectelor |  |
| 8. | Membru de rezervă | Adina TIUCA | Consilier | Direcția Dezvoltare și Investiții/Serviciul Lucrări şi Achiziţii Publice |  |
| 9. | Membru de rezervă | Crina MUNTEAN  | Consilier juridic | Serviciul Juridic-Contencios Administrativ, Arhivă |  |

 **CONTRASEMNEAZĂ**

 **PREŞEDINTE SECRETAR GENERAL AL JUDEŢULUI**

 Alin Tișe Simona Gaci